C 498/48
RO
Jurnalul Oficial al Uniunii Europene
30.12.2022
Către un nou cadru strategic pentru fondurile structurale și de investiții europene...
35. observă o anumită tendință de multiplicare a fondurilor de investiții la nivel european, dintre care unele fac obiectul gestiunii directe, al gestiunii partajate (cum ar fi fondurile structurale și de investiții europene – fondurile ESI) sau al gestionării de către stat, care joacă un rol de lider în punerea lor în aplicare (planurile naționale de redresare și reziliență sprijinite de Mecanismul de redresare și reziliență);
36. este preocupat de tendința actuală de a transfera tot mai multe fonduri ESI către alte politici sau programe, cum ar fi planurile naționale de redresare și reziliență sau programele gestionate direct, cum ar fi Orizont Europa; ca atare, se opune ferm transferului de fonduri de la politica de coeziune și Fondul european agricol pentru dezvoltare rurală (FEADR) către Mecanismul de redresare și reziliență; Mecanismul de redresare și reziliență, bazat pe articolul 175 din TFUE, este cel care urmărește să completeze eforturile politicii de coeziune pentru a atinge obiectivele prevăzute la articolul 174 din TFUE, și nu invers; în plus, subliniază că politica de coeziune reprezintă deja o contribuție majoră la investițiile verzi europene și la independența energetică a UE; prin urmare, conchide că nu se justifică recentralizarea fondurilor UE prin transferul fondurilor menționate anterior către Mecanismul de redresare și reziliență;
37. constată că această tendință are un dublu efect negativ, contribuind, pe de o parte, la reducerea eficacității politicii de coeziune ca politică de dezvoltare pe termen lung și, pe de altă parte, la reducerea sa la o linie bugetară simplă în cadrul financiar multianual al Uniunii Europene;
38. invită, prin urmare, Comisia Europeană să elaboreze un nou cadru strategic pentru perioada de după 2027, axat pe parteneriat și pe guvernanța pe mai multe niveluri și cu dispoziții generale pentru toate fondurile de investiții ale UE cu o dimensiune teritorială, și anume fondurile ESI, eventualul viitor Fond pentru atenuarea impactului social al acțiunilor climatice, FEADR și viitorul MRR, după caz;
39.
subliniază, în special, necesitatea de a reintegra FEADR în acest nou cadru strategic;
40. solicită, de asemenea, să se acorde o atenție deosebită viitorului Fondului social european (FSE), pentru a integra o dimensiune teritorială mai puternică și pentru a consolida rolul autorităților locale și regionale în punerea sa în aplicare;
... în vederea simplificării efective a punerii în aplicare a fondurilor ESI... 41.
observă că cadrul legislativ pentru politica de coeziune pentru perioada 2021-2027 conține măsuri semnificative de simplificare, cum ar fi extinderea opțiunilor simplificate în materie de costuri, care vor trebui evaluate odată ce vor fi puse în aplicare în cadrul programării pentru perioada 2021-2027;
42. subliniază, cu toate acestea, că proliferarea fondurilor și a normelor, a termenelor și modalităților de execuție a fondurilor în cadrul gestiunii partajate a condus recent la o sarcină administrativă sporită pentru autoritățile de gestionare a fondurilor, care se află adesea la nivel regional;
43. constată că această sarcină administrativă duce la întârzieri în punerea în aplicare a fondurilor ESI, pentru care regiunile sunt adesea considerate responsabile, ceea ce, în ochii cetățenilor europeni, subminează imaginea politicii de coeziune ca politică de investiții eficientă;
44. subliniază rolul esențial al regiunilor în eliminarea compartimentării în punerea în aplicare a fondurilor ESI și în corelarea lor cu o abordare bazată pe realitatea zonei, pentru a sprijini strategiile de dezvoltare bazate pe realitatea zonei;
45.
invită deja Comisia să inițieze un proces de reflecție pe termen lung care să implice autoritățile de gestionare a fondurilor ESI la nivel regional, simplificând normele de gestionare, control și audit și conducând la o reformă reală în vederea următorului pachet legislativ privind politica de coeziune pentru perioada post-2027;
46. reiterează solicitarea Comitetului European al Regiunilor de a pune în aplicare un contract de încredere între Comisia Europeană și autoritățile de management al politicii de coeziune, pentru ca fondurile ESI să devină din nou atractive pentru dezvoltatorii de proiecte, astfel încât programele cu o rată de eroare reziduală foarte scăzută în perioada de programare 2021-2027 să poată beneficia de norme simplificate de gestionare, control și audit pentru următoarea perioadă de programare;